recursal/SuperWikiNEXT-32B huggingface dataset:
***சார்லி சாப்ளின்*** (*Charlie Chaplin*) 2002 இல் வெளிவந்த தமிழ்த் திரைப்படமாகும். பிரபு, பிரபுதேவா நடித்த இப்படத்தை ஷக்தி சிதம்பரம் இயக்கினார்.

வகை
---

நகைச்சுவைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

இந்த படத்தின் கதை மூன்று வெவ்வேறு நண்பர்களை பற்றியதாகும். ஒரு நண்பரின் மனைவி தன் கணவர் பற்றி எப்போதும் சந்தேகத்துடன் இருப்பவர், ஆனால், அவளுடைய கணவன் அவளுக்கு உண்மையாக உள்ளவர். இரண்டாவது நண்பர் காதல் மீது நம்பிக்கை இல்லாதவர். மூன்றாவது நண்பர் பெண்பித்தராக உள்ளவர். மூன்றாவது நண்பர், எந்நேரமும் சந்தேகப்படும் மனைவியிடம் இருந்து தப்பித்து, வேறொரு பெண்ணுடன் அவர் நேரம் செலவழிக்க ஏற்பாடு செய்து விட்டு அயல்நாட்டுக்குக் கிளம்பிச் செல்கிறார். ஆனால் எதிர்பாராமல் அவரது மனைவி வீட்டுக்கு திரும்பி விட, மற்ற இரண்டு நண்பர்கள் நிலைமையை தீர்க்க முயற்சி செய்வதைக் காட்டி நகைச்சுவையாகப் படம் செல்கிறது.

வெளி இணைப்புகள்
---------------

* பரணிடப்பட்டது 2006-10-29 at the வந்தவழி இயந்திரம்

| * பா
* உ
* தொ
சக்தி சிதம்பரம் இயக்கிய திரைப்படங்கள் |
| --- |
| 
* *சாம்ராட்* (1997)
* *வெட்டு ஒன்னு துண்டு ரெண்டு* (1998)
* *என்னம்மா கண்ணு* (2000)
* *லவ்லி* (2001)
* *சார்லி சாப்ளின்* (2002)
* *காதல் கிறுக்கன்* (2003)
* *இனிது இனிது காதல் இனிது* (2003)
* *மகா நடிகன்* (2004)
* *இங்கிலீீஷ்காரன்* (2005)
* *கோவை பிரதர்ஸ்* (2006)
* *வியாபாரி* (2007)
* *சண்டை* (2008)
* *ராஜாதி ராஜா* (2009)
* *குரு சிஷ்யன்* (2010)
* *ஜெயிக்கிற குதிரை* (2015)
* *மச்சான்* (-)

 |
கின்டர்கார்ட்டின்
**கின்டர்கார்ட்டின்** (*Kindergarten*) என்பது இடாய்ச்சு மொழிச் சொல், இதற்கு "குழந்தைகளின் தோட்டம்" என்று பொருள். பிரெட்ரிக் புரோபல் என்ற செருமானிய கல்வியாளருக்கு குழந்தைப் பருவ அனுபவங்கள் மகிழ்ச்சியாக அமையவில்லை. அவர் மற்ற ஆசிரியர்களைத் தங்கள் குழந்தைப் பருவம் குறித்தும் அது அமைந்திருக்க வேண்டிய விதம் குறித்தும் சிந்திக்குமாறு தூண்டினார்.

அவர் 1837ம் ஆண்டு 'ப்ளாக்கென்பர்க்' நகரில் கிண்டர்கார்டென்னைத் துவக்கினார். பாடத்திட்டத்தில் பாடல்கள், கதைகள், விளையாட்டுக்கள், பரிசுகள், செயல்பாடுகள் ஆகியவை இருந்தன. 

பாடல்களும், கதைகளும் குழந்தைகளின் கற்பனை ஆற்றலை ஊக்குவித்து, கலாசார மதிப்புகள், பழங்கால வீரர்களையும் அறிமுகப்படுத்தும். விளையாட்டுக்கள் குழந்தைகளின் சமுதாய மற்றும் உடல் திறமைகளையும், மற்றவரோடு இனைந்து செயல்படும் திறமையையும் வளர்க்கும். ப்ரோபெல்லின் பரிசுகள் உருண்டை, கனசதுரம், உருளை போன்ற வடிவங்களை அறிமுகப்படுத்தும். களிமண், மணல், அட்டை, குச்சிகள் ஆகியவற்றை வைத்து கோட்டைகள், நகரங்கள், மலைகள் உருவாக்குவார்கள்.

ஜெர்மனியிலிருந்து அமெரிக்காவில் குடியேறியவர்கள் தங்களுடன் கிண்டர்கார்டெனையும் கொண்டு வந்தார்கள். அவர்கள் மூலம் அமெரிக்கக் கல்வி முறையில் இது ஒரு பகுதியாகி விட்டது. அங்கிருந்து மற்ற நாடுகளிலும் ஆங்கில பள்ளிகளில் பின்பற்றப்படுகிறது.
**கெட்டிசுபெர்க்கு**  (*Gettysburg*) ஐக்கிய அமெரிக்காவின் பென்சில்வேனியா மாநிலத்தில் அமைந்துள்ள ஓர் பரோ ஆகும். இது ஆடம்சு கவுண்டியின் தலைநகராகவும் விளங்குகிறது. 1863ஆம் ஆண்டு நிகழ்ந்த கெட்டிசுபெர்க்கு சண்டைக்காகவும் அப்போதையக் குடியரசுத் தலைவர் ஆபிரகாம் லிங்கனின் கெட்டிசுபெர்க்கு உரைக்காகவும் இந்நகரம் அறியப்படுகிறது. இங்குள்ள கெட்டிசுபெர்க்கு தேசிய சண்டைக்களம், தேசிய இராணுவப் பூங்கா ஆகியவற்றிற்கு பெருந்திரளாக சுற்றுலாப் பயணிகள் வருகின்றனர். 2010 அமெரிக்கக் கணக்கெடுப்பின்படி இதன் மக்கள்தொகை 7,620 ஆகும்.

வரலாறு
------

அயர்லாந்தில் பிறந்த ஜேம்சு கெட்டிசு (1759-1815) என்பவரால் 1786ஆம் ஆண்டு இங்கு குடியிருப்பு ஏற்படுத்தப்பட்டது; தம்மால் நிறுவப்பட்ட குடியேற்றத்திற்கு கெட்டிசுடவுன் எனப் பெயரிட்டார். 1800இல் இது கெட்டிசுபெர்க்கு என மறுபெயரிடப்பட்டது. மேலும் இப்பகுதி ஆடம்சு கவுண்டி எனப் பெயரிடப்பட்டது.

கெட்டிசுபெர்க்கு சண்டையில் உயிரிழந்தவர்களின் கல்லறைத் தோட்டம்
கெட்டிசுபெர்க்கு மங்கா ஒளி அமைதி நினைவகம்
இந்தவிடத்தில்தான் அமெரிக்க உள்நாட்டுப் போரின் அறுதிச் சண்டைகளில் ஒன்றாக 1863ஆம் ஆண்டில் சூலை 1 முதல் 3 வரை பெரும் சண்டை நிகழ்ந்தது. ஏறத்தாழ 6000 பேர் உயிரிழந்தனர்; 27,000க்கும் மேலானோர் காயமுற்றனர். நவம்பர் 19, 1863 அன்று அமெரிக்கக் குடியரசுத் தலைவர் ஆபிரகாம் லிங்கன் புதிய கல்லறையை துவக்கி விழாவின் இறுதியில் ஏறக்குறைய மூன்று நிமிடங்களுக்கு உரையாற்றினார்; கெட்டிசுபெர்க்கு உரை என இன்று அறியப்படும் இந்த உரை அமெரிக்க வரலாற்றில் மிகச்சிறந்த உரைகளில் ஒன்றாக கருதப்படுகிறது. 

இங்கு நடைபெற்ற சண்டையின் ஐம்பதாவதாண்டு விழா 1913இல் கொண்டாடப்பட்டது. சூலை 3, 1938இல் 75ஆம் ஆண்டுவிழாக் கொண்டாட்டங்களில் கலந்துகொண்ட அமெரிக்கக் குடியரசுத் தலைவர் [  பிராங்க்ளின் டெலனோ ரூசவெல்ட்டு 250,000 பார்வையாளர்கள் முன்னிலையில் "மங்கா ஒளி அமைதி நினைவகத்தை" திறந்து வைத்தார்.

மற்றொரு அமெரிக்கக் குடியரசுத் தலைவரான டுவைட் டி. ஐசனாவர் தமது ஓய்வுக்கால வசிப்பிடமாக கெட்டிசுபெர்க்கில் பண்ணை ஒன்றை 1950இல் வாங்கியுள்ளார். சோவியத் ஒன்றியத் தலைவர்  நிக்கிட்டா குருசேவ் 1959இல் இங்கு வருகை புரிந்தார்.

மேற்சான்றுகள்
-------------

1. ↑  டிரோக்சலின் பதவி 2014இல் முடிவடைகிறது. காண்க:  பரணிடப்பட்டது 2012-04-23 at the வந்தவழி இயந்திரம்
2. ↑  "Find a County". National Association of Counties. 2011-06-07 அன்று பார்க்கப்பட்டது.
3. ↑  "Geographic Identifiers: 2010 Demographic Profile Data (G001): Gettysburg borough, Pennsylvania". U.S. Census Bureau, American Factfinder. July 16, 2013 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***கெட்டிசுபெர்க்கு***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிப்பயணத்தில் ***கெட்டிசுபெர்க்கு*** என்ற இடத்திற்கான பயண வழிகாட்டி உள்ளது. |

* கெட்டிசுபெர்க்கு பரோவின் அலுவல்முறை வலைத்தளம் பரணிடப்பட்டது 2016-02-11 at the வந்தவழி இயந்திரம்
* கெட்டிசுபெர்க்கு சுற்றுலா
* கெட்டிசுபெர்க்கு தேசிய இராணுவப் பூங்கா
**தேசிய நெடுஞ்சாலை 275** கர்நாடக மாநிலத்தில் அமைந்துள்ள தேசிய நெடுஞ்சாலை ஆகும். இந்த சாலை பெங்களூர் நகரில் துவங்கி மைசூர், மடிக்கேரி வழியாக மங்களூருக்கு கிழக்கே 25 கி.மீ தொலைவே அமைந்துள்ள வந்தவாழ் நகரம் வரை செல்கிறது.

இந்த சாலையின் மொத்த நீளம் 367 கி.மீ ஆகும்.

பெங்களூரு-மைசூர் விரைவுச்சாலை
-----------------------------

தேசிய நெடுஞ்சாலை 275ன் ஒரு பகுதியான பெங்களூரு மற்றும் மைசூர் இடையேயான 117 தூரத்தை சுமார் 10 வழி விரைவுச்சாலையாக மாற்ற 2018 ஆம் ஆண்டு அடிக்கல் நாட்டப்பட்டது. இந்த விரைவு சாலையில் 6 வழிகள் அணுக்கம் கட்டுப்படுத்தப்பட்ட நெடுஞ்சாலையாகும், கூடுதலாகி 4 வழிகள் சேவை சாலைகளாகவும் அமைக்கப்பட்டுள்ளது.

கொரோனா பெருந்தொற்று பரவல் மற்றும் நிலம் கையகப்படுத்துவதில் ஏற்பட்ட தாமதங்கள் காரணமாக 2022 ஆம் ஆண்டு முடிக்கப்படவேண்டிய பணிகள் தாமதத்துடன் 2023 ஆம் ஆண்டு துவக்கத்தில் நிறைவு பெற்றது.

திலிப் பில்டுகான் நிறுவனம் கட்டுமான பணிகளை மேற்கொண்டது. போக்குவரத்து நெரிசலை தவிர்க்க மண்டியா, சிரீரங்கப்பட்டணம் உட்பட ஐந்து நகரங்களுக்கு பைபாஸ் சாலைகள் அமைக்கப்பட்டுள்ளது.

மேற்கோள்கள்
-----------

1. ↑
2. ↑
**சோகினி மிஸ்ரா** இந்தியாவின் மும்பையைச் சேர்ந்த இந்தி திரையுலக பின்னணிப் பாடகியாவார். ஒடிசா மாநிலம் கட்டாக்கைப் பூர்விகமாகக் கொண்டுள்ள இவர், சோனி டிவியின் யதார்த்த நிகழ்ச்சியான இந்தியாவின் ஆதர்சம் ஆறாம் பாகம் (2012) மூலமாக கண்டறியப்பட்ட திறைமைசாலியாவார். அந்த நிகழ்ச்சியில் முதலாவதாக வந்த ஆறு பேரில் இவரும் ஒருவர்.

மிஸ்ரா, கட்டக்கில் உள்ள அகில இந்திய வானொலியில் அங்கீகரிக்கப்பட்ட கலைஞர் (பி உயர் தரம் என்ற பிரிவில்), மேலும் அவர் பண்டிட் தேவேந்திர நாராயண் சதபதியின் கீழ் இந்துஸ்தானி பாரம்பரிய குரலிசையிலும் பயிற்சி பெற்றவர். எல்லாவிதமான இசைவகைகளிலும் பாடல்களையும் பாடக்கூடியவர் என்றாலும் அவருடைய பலம் பாரம்பரிய இசை தான் என்பது குறிப்பிடத்தக்கது. ஒடியா, ஹிந்தி மற்றும் பெங்காலி ஆகிய மொழிகளில் பல்வேறு பாடல்களை பாடியுள்ளார். சோகினி ஒடியாவை பூர்விகமாகக் கொண்டுள்ளவர் என்பதால் அங்குள்ள கலை, திரைப்படத் துறை மற்றும் பொதுமக்களிடையே மிகவும் பிரபலமாக அறியப்பட்டுள்ளார். மேலும் பல ஒடியா திரைப்படங்கள் மற்றும் நவீன தனி இசைத்தொகுப்புகளுக்கு பாடல்களைப் பாடியுள்ளார்.

மிஸ்ரா, கட்டாக்கில் உள்ள ராவென்ஷா பல்கலைக்கழகத்தில் பயோடெக்னாலஜியில் முதுகலை வரை படித்துள்ளார். அவரது தந்தை மற்றும் தாய் இருவரும் அகில இந்திய வானொலியால், கட்டாக்கில் அங்கீகரிக்கப்பட்ட இசைக்கலைஞர்கள். எனவே சிறுவயதிலிருந்தே இசையார்வம் மிக்கவராக வளர்த்துள்ளார். சிறந்த பின்னணி பாடகி பிரிவில் பல மதிப்புமிக்க விருதுகளை வென்றுள்ளார். அவற்றில் குறிப்பிடத்தக்கவை 

* பிக் எஃப்எம் 92.7 சிறந்த பாடகர் விருது,
* தரங் சினி சிறந்த பின்னணிப் பாடகர் விருது,
* கவர்னர் விருது (ராஜீவ் காந்தி மன்ற விருது), மற்றும்
* முதல்வர் விருது போன்றவையாகும்.

மிஸ்ரா, பின்னணிப் பாடகியாக மட்டுமல்லாமல் இந்தியாவிலும் வெளிநாட்டிலும் மேடை நிகழ்ச்சிகளிலும் கலந்து கொண்டு பாடியுள்ளார்.

மோகன் மஜிதியாவால் எழுதப்பட்டு ஓம் பிரகாஷ் மொகந்தியால் இசையமைக்கப்பட்ட இந்தி பாடல்களின் மிஸ்ராவின் முதல் தனி இசைத்தொகுப்பு "லவ் ரெயின்போ" என்ற பெயரில் 2014 ம் ஆண்டில் வெளியானது.

மேற்கோள்கள்
-----------

1. ↑
2. ↑
3. ↑
4. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2023-03-11 அன்று பார்க்கப்பட்டது.
5. ↑
தற்கால தமிழர்களுக்கும் ஐரோப்பியருக்குமான தொடர்பு ஐரோப்பிய காலனித்துவ ஆட்சியினாலேயே ஏற்பட்டது. பிரித்தானிய, பிரெஞ்சு, போர்த்துக்கீசர், ஒல்லாந்தர் ஆகிய ஐரோப்பிய காலனித்துவ அதிகாரங்கள் தமிழர்களை ஆண்டனர். எனினும் அக்காலத்தில் தமிழர் ஐரோப்பா சென்று வசிக்கவில்லை. இந்தியாவும் இலங்கையும் சுதந்திரமடைந்து, 1950 களின் பின்னரே தமிழர்கள் தொழில்துறை வல்லுனர்களாக பிரித்தானியா முதற்கொண்டு பிற ஐரோப்பிய நாடுகளுக்கு புலம்பெயர்ந்தனர். 1983-இல் இலங்கையில் ஏற்பட்ட மோசமான இனக்கலவரங்களுக்கு பின்னர் பெருந்தொகையினரான ஈழத்தமிழர்கள் அகதிகளாக ஐரோப்பாவுக்கு இடம்பெயர்ந்தனர். ஈழ அகதிகளில் விவசாயிகள், தொழிலாளர்கள் என பல்வேறு துறையினர் இடம்பெற்றார்கள். இவ்வாறு இடம்பெயர்ந்து வாழ்வோரும் அவர்களின் வம்சாவளியினரும் **ஐரோப்பியத் தமிழர்** எனப்படுகிறார்கள். இன்று இவர்களில் கணிசமானோர் குடியுரிமை பெற்று, அந்தந்த நாடுகளின் மொழிகளைக் கற்று, பொருளாதார விருத்தி பெற்று வாழ்கின்றனர். பிரித்தானியா, பிரான்ஸ், யேர்மனி, இத்தாலி, சுவிற்சர்லாந்து, நோர்டிக் நாடுகள் மற்றும் பிற நாடுகளில் பரந்து வாழுகின்றார்கள். மொத்தமாக ஏறக்குறைய 500 000 - 600,000 அளவுக்கு ஐரோப்பாவில் தமிழர்கள் வசிக்கின்றனர்.

புகழ்பெற்ற ஐரோப்பியத் தமிழர்
----------------------------

* மாயா அருட்பிரகாசம்

மேலும் பார்க்க
--------------

* பிரான்சியத் தமிழர்
* இத்தாலியத் தமிழர்
* நெதர்லாந்து தமிழர்
* பிரித்தானியத் தமிழர்

| * பா
* உ
* தொ
உலக நாடுகளில் தமிழர் |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|  | **தெற்காசியா** | * இந்தியா
* இலங்கை
 |   |  | **தென்கிழக்கு ஆசியா** | * மலேசியா
* சிங்கப்பூர்
* பர்மா
* தாய்லாந்து
* இந்தோனேசியா
 |
| Location of the Middle East | **மத்திய கிழக்கு** | * சவூதி அரேபியா
* ஐக்கிய அரபு அமீரகம்
* குவைத்
* பஹ்ரேய்ன்
* கத்தார்
* ஓமான்
 |   | Location of Asia | **கிழக்காசியா** | * வியட்நாம்
* ஹொங்கொங்
* யப்பான்
* சீனா
* தென் கொரியா
 |
| Location of Oceania | **ஓசியானியா** | * ஆஸ்திரேலியா
* நியூசிலாந்து
* பிஜி
 |   | Location of Africa | **ஆபிரிக்கா** | * தென்னாபிரிக்கா
* மொரிசியசு
* ரியூனியன்
* சீசெல்சு
* போட்சுவானா
* கென்யா
* தான்சானியா
* காங்கோ
 |
| Location of Africa | **ஐரோப்பா** | * பிரித்தானியா
* பிரான்சு
* யேர்மனி
* உருசியா
* இத்தாலி
* ஆசுதிரியா
* நோர்வே
* சுவீடன்
* டென்மார்க்
* பின்லாந்து
* நெதர்லாந்து
* சுவிற்சர்லாந்து
 |   | Location of the Middle East | **வட அமெரிக்கா** | * கனடா
* ஐக்கிய அமெரிக்கா
 |
|  | **தென் அமெரிக்கா** | * கயானா
 |   |  | **உலகம்** | * தமிழ்
* தமிழர்
* தமிழியல்
* உலகத் தமிழர்
* பரம்பல் அட்டவணை
 |

 |
செண்டாட்டம்
**செண்டாட்டம்** (Polo) என்பது குதிரையின் மீது அமர்ந்துகொண்டு, நீண்ட கழியினால் பந்தை அடித்து ஆடும் விளையாட்டு ஆகும்.

தோற்றம்
-------

இது ஒரு பழமையான விளையாட்டு. இரண்டாயிரம் ஆண்டுகளுக்கு முன்னரே பாரசீகர்கள் இந்த விளையாட்டை விளையாடினர். அங்கிருந்து இந்தியர்கள் இதை அறிந்து கொண்டனர். இந்தியாவிலிருந்து பிறகு ஆங்கிலேயர் மூலமாக மற்ற நாடுகளுக்கும் இந்த விளையாட்டு பரவியது.

போலோ ஆட்டக்களம்
---------------

போலோ ஆட்டக்களம் 275 மீட்டர் நீளமும் 138 மீட்டர் அகலமும் உள்ள புல் தரை. அகலப் பக்கங்களில் நடுவில் 8 மீட்டர் இடைவெளியில் இரண்டிரண்டு கம்பங்கள் நடப்பட்டிருக்கும். இக்கம்பங்களுக்கு இடையில் பந்து செல்லுமாறு அடித்து **கோல் (Goal)** போட வேண்டும். பந்து வெள்ளை வர்ணம் தீட்டப்பட்டிருக்கும். பந்தை அடிக்கப் பிரம்பு அல்லது மூங்கிலினாலான 3½ மீட்டர் நீளமுள்ள கழியை ஆட்டக்காரர்கள் பயன்படுத்துவர்.

விளையாடும் முறை
---------------

போலோ விளையாட்டில் இரு அணிகள் இருக்கும். ஒவ்வொரு அணியிலும் நான்கு ஆட்டக்காரர்கள் இருப்பார்கள். எதிர் அணியின் கோலினுள் பந்தை அடிப்பதே ஆட்டத்தின் குறிக்கோள். ஆட்டக்காரர்கள் விதிகளை மீறாமல் பார்த்துக்கொள்ள இரண்டு நடுவர்கள் இருப்பார்கள். குறிப்பிட்ட நேரத்திற்குள் அதிகமான கோல் போடும் அணியினர் வெற்றிபெற்றவர்களாவர்.

இயல்பு
------

போலோ மிக விரைவான ஓர் விளையாட்டு. இதை விளையாடுவதற்குக் குதிரைகள் தக்க பயிற்சி பெற்றிருக்க வேண்டும்.

மேற்கோள்கள்
-----------

1. ↑  "The History of Polo". *Polomuseum.com*. 27 March 2015 அன்று பார்க்கப்பட்டது.
2. ↑  "The origins and history of Polo". *Historic-uk.com*. 27 March 2015 அன்று பார்க்கப்பட்டது.
வேதாத்திரி மகரிஷி அவர்கள் 1957ல் 'உலக சமாதானம்' என்னும் நூல் ஒன்றை வெளியிட்டார். மனிதகுலம் அமைதியாக வாழ ஏற்ற கருத்துகளையும் சாதனை முறைகளையும் இந்த நூல் விளக்குகிறது

The front page of World Peace book
இந்த நூல் உலகசமாதாத்திற்கான ஓர் திட்டமாகும்.இந்த திட்டம் உலக சமாதானத்திற்கான பல்வேறு சாத்தியக்கூறுகளையும், படிப்படியாக செயல்படுத்தப்பட வேண்டிய நடைமுறைகள், கூட்டுறவு செயல்பாடுகள் குறித்தும் விவரிக்கிறது.நூலுக்கு சிறப்புரை எழுதியது பரஞ்சோதி மகான்.

நூல் சிறப்பு
------------

வேதாத்திரி மகரிஷி அவர்கள் தனது 46 ஆம் வயதில் உலக *அமைதிக்காக 'உலக சமாதானம்* (World peace) என்ற 200 பாடல்கள் கொண்ட நூலை எழுதி 1957ல் வெளியிட்டார். இந்த நூலானது தமிழ் மற்றும் ஆங்கிலம் வழிப் பாடத்திட்டமாக்கப்பட்டு இன்று பல கல்லூரிகளில் உயர்கல்விக்கு வித்திட்டு இருக்கிறது. இவர் தனது வாழ்நாள் இறுதிவரை உழைத்து வெற்றி பெற்றார். இன்று பல பல்கலைக்கழகங்களில் பட்டப்படிப்பு,மேல்பட்டப்படிப்பு, ஆராய்ச்சிப் படிப்பில் பலர் ஈடுபட்டு வருகின்றனர்.

சான்றுகள்
---------

* வேதாத்திரி மகரிஷி அவர்கள் எழுதிய "வேதாத்திரியம்" மற்றும் "உலக சமாதானம்" என்ற புத்தகங்கள்.

  

* வேதாத்திரிய கல்வி நிறுவனம்

இவற்றையும் காண்க
----------------

* வேதாத்திரி மகரிஷியின் பொன்மொழிகள் 5000 (நூல்)
* கடவுளும் கருமையமும் (நூல்)
* உண்மை நிலை விளக்கம் (நூல்)
* அருளருவி பகுதி 2 (நூல்)
* வேதாத்திரியம்
* அறிவுத் திருக்கோவில்

வெளி இணைப்புகள்
---------------

அறிவு திருக்கோவிலின் அதிகாரப்பூர்வ இணையதளம்

மேற்கோள்கள்
-----------

1. ↑   தினமலர் .
2. ↑
```
    **பெரு உச்ச நீதிமன்றம்**  பெருநாட்டு எல்லைக்குட்பட்ட  பகுதிகளில் அதிகார வரம்பினைக் கொண்ட உச்ச  நீதிமன்றமாகும். இது நாட்டின் தலைநகர் லிமாவில் உள்ளது. நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது. 
```

.

நீதிமன்றத்தின் அரசியலமைப்பு
---------------------------

இந்த நீதிமன்றம் பெரு அரசியலமைப்பு சட்டத்தின் படி கட்டமைக்கப்பட்டது.

உச்ச நீதிமன்றம் மூன்று உச்ச பிரிவுகளை உள்ளடக்கியது:

```
* சிவில் துறை: சிவில் உரிமைகள் மற்றும் வர்த்தக சட்டங்கள் தொடர்பான அனைத்து வழக்குகளுக்கும் தலைமை தாங்குகிறது.
 * குற்றவியல் துறை: குற்றவியல் சட்டத்துடன் தொடர்புடைய எல்லா வழக்குகளையும் விசாரிக்கிறது. 
  * அரசியலமைப்பு மற்றும் சமூகத் துறை: அரசியலமைப்பு உரிமைகள் மற்றும் தொழிலாளர் சட்டங்களுடன் தொடர்புடைய எல்லா விடயங்களிலும் வழக்குகளை விசாரித்து தீர்ப்பு வழங்குகிறது
```

அமைப்பு
-------

ஒவ்வொரு நீதிமன்றமும் ஐந்து நீதிபதிகளைக் கொண்டது, இதில் ஒருவர் தலைமை நீதிபதியாக இருப்பார். ஒவ்வொரு உயர் நீதிமன்றத்தின் தலைவர்களும் உச்ச நீதிமன்றத்தின் தலைவராக தேர்ந்தெடுக்கப்பட்டார். ஒவ்வொரு உச்ச நீதிமன்றதிற்கும் வழக்குகளை விசாரிக்க பல்வேறு அறைகள் உள்ளன.

மேற்கோள்கள்
-----------

* பெரு உச்சநீதிமன்றம் பற்றி ஆங்கிலத்தில்
* பெரு அரசியலமைப்புச் சட்டம்
**சோ. பால்ராசு** (*S. Paulraj*) என்பவர் முன்னாள் சட்ட மன்ற உறுப்பினர் மற்றும் இந்திய அரசியல்வாதி ஆவர். இவர் பிரபலமாக **சோ. பா.** என்று அழைக்கப்படுகிறார். இவர் திமுக முன்னாள் சட்டமன்ற உறுப்பினர் (1989ஆம் ஆண்டு) மற்றும் திமுக தொழிலாளர் சங்கத்தின் மாநில துணைத் தலைவராக இருந்தார். இவரது தந்தை எஸ். ஆர். சோலை அழகுக் கோனார், மதுரையின் முக்கிய ஆளுமை ஆவார். மதுரையில் திமுக வேட்பாளர்களுக்கு எதிராக மு. க. அழகிரி 2001 தேர்தலில் பணியாற்றியதால் திமுக சார்பில் போட்டியிட்ட பால்ராசு 143 வாக்குகள் வித்தியாசத்தில் தோற்கடிக்கப்பட்டார்.

இவர் ஐ.சி.எஃப் திமுக தொழிலாளர் சங்கத்தின் நிறுவனர் ஆவார். மதுரை மீனாட்சி அம்மன் கோவிலின் அறங்காவலராக பணியாற்றியுள்ளார். இவர் திமுகவின் நிறுவன உறுப்பினராக இருந்தார். சட்டமன்ற உறுப்பினராக ஆவதற்கு முன்பு தென்னக இரயில்வேயில் பணியாற்றினார்.

இவருக்கு 5 உடன்பிறப்புகள் உள்ளனர். அவர்களில் சோ. சுந்தராசன் என்பவர் காவல்துறையில் விளையாட்டு அலுவலராகவும், இந்திய தேசிய காங்கிரசு விசுவாசியாகவும், சோ. தனுசுகோடி என்பவர் இந்தியப் பொதுவுடைமை கட்சி (மார்க்சிஸ்ட்) தேசிய உறுப்பினராகவும், சோ. நவநீதகிருட்டிணன் என்பவர் மதுரை மாநகர துணைத் தந்தையாகவும் மற்றும் அஇஅதிமுக மாவட்ட செயலாளராகவும், சோ. பரமநாதன் என்பவர் மாநிலச் செயலாளராக எம்.ஜி.ஆர் மன்றத்திலும் (அமமுக) இருந்தனர். 

பால்ராசுக்கு ஆனந்தவள்ளி, என்ற மனைவியும், கண்ணதாசன் என்ற மகனும் மற்றும் 3 மகள்களும் உள்ளனர். கண்ணதாசன் மதுரை காமராசர் பல்கலைக்கழகத்தில் பேராசிரியராகப் பணிபுரிகிறார். நீரழிவு நோய்க்கு சிகிச்சைபெற்று வந்த பால்ராசு 83வது அகவையில் மதுரையில் மே 4, 2015ஆம் ஆண்டு காலமானார்.

மேற்கோள்கள்
-----------

1. ↑  "Madurai Central Elections Results 2014, Current MLA, Candidate List of Assembly Elections in Madurai Central, Tamil Nadu". Elections.in. 21 June 2015 அன்று பார்க்கப்பட்டது.
2. ↑  "Cremation ground workers stage protest". *The Hindu*. 28 August 2007.. பார்த்த நாள்: 21 June 2015.
3. ↑  "திமுக முன்னாள் எம்எல்ஏ சோ.பால்ராஜ் காலமானார்". *Hindu Tamil Thisai*. 2021-07-23 அன்று பார்க்கப்பட்டது.
**மையோடக் கோவனார்** சங்ககாலப் புலவர்களில் ஒருவர். மையோடம் என்பது இவர் வாழ்ந்த ஊர். இவரது பாடல் ஒன்றே ஒன்று உள்ளது. அது பரிபாடல் தொகுப்பில் 7 எண் கொண்ட பாடலாக அமைந்துள்ளது.

வையை ஆற்றில் நீராடுவது பற்றிய செய்தி இதில் உள்ளது.

பித்தாமத்தர் என்னும் இசைவாணர் இதற்கு இசை அமைத்துப் பாலையாழ் என்னும் பண்ணிசைத்துப் பாடியுள்ளார்.

பாடல் சொல்லும் செய்தி
---------------------

பரத்தை ஒருத்தியின் செவிலி வையையில் அவள் ஆடிய நீராட்டு எப்படியிருந்தது என வினவினாள். பரத்தை தான் கண்ட, ஆடிய நீராட்டம் பற்றி விளக்குகிறாள்.

86 அடிகளைக் கொண்ட நீண்ட பாடல் இது.

செய்திகள் உவமை, உருவக நலங்களுடன் இதில் கூறப்பட்டுள்ளன. அவற்றுள் சில:

* வெள்ளம் பாண்டியன் படை போல வந்தது.
* பாண்டியன் மக்களுக்கு உதவுவது போல வெள்ளம் பயிர்களுக்கு உதவியது.
* ஆடத் தெரியாத பெண் ஆடுவது போல எங்கெங்கோ ஓடியது.
* ஊடல் தீராத ஒருத்தி கணவனைக் கடந்து ஓடுவது போல அணையை உடைத்துக்கொண்டு ஓடியது.
* ஊடல் தீர்க்கும் கணவன் போல ஆசைப்பெருக்கில் ஓடியது.
* பாண்டியன் பகைப்புலத்தில் கொள்ளையடிப்பது போல நீராடுவோரின் ஆடையணிகளைக் கவர்ந்து சென்றது.
* நீராடிய மகளிர் ஒருவர்மீது ஒருவர் நீரை விசிற, அவர்களது கண்கள் சினத்தால் சிவந்ததால் வெள்ளத்தின் சிவப்புநிறம் கருமையாகக் காணப்பட்டது.
* தலைக்கோல் மகளிர் ஆட முழங்கிய இசை இடிமுழக்கம் போல இருந்தது.

எங்களுடைய மாலைகளையெல்லாம் கவர்ந்துகொண்ட வையையே! நாங்கள் உன்னோடு விளையாடி இன்புற மீண்டும் மீண்டும் வருக என்னும் வாழ்த்துடன் பாடல் முடிகிறது.
**உலக உருது நாள்** (*World Urdu Day*) பிரபல உருது கவிஞர் டாக்டர் அல்லாமா முகம்மது இக்பால் பிறந்த நாளான நவம்பர் 9 ஆம் தேதி உலகம் முழுவதும் கொண்டாடப்படுகிறது.

இந்த நாளைக் கொண்டாடுவதன் நோக்கம் உருது மொழியின் பிரபலத்தை எடுத்துரைப்பதும் அதன் முக்கியத்துவத்தைப் பாராட்டுவதும் ஆகும். உருது இந்திய துணைக்கண்டத்தில் பேசப்படும் மொழிகளில் மிக முக்கியமான ஒன்றாகும். இது பாக்கித்தான் நாட்டின் தேசிய மொழியும் ஆகும்.

அல்லாமா முகம்மது இக்பால்
------------------------

அல்லாமா முகம்மது இக்பாலின் பிறந்தநாளை முன்னிட்டு இந்த நாள் உலகம் முழுவதும் கொண்டாடப்படுகிறது. 

அல்லாமா இக்பால் ஒரு சிறந்த உருது கவிஞரும் சிந்தனையாளரும் ஆவார். அவர் தனது சுயக்கருத்தின் மூலம் துணைக்கண்டத்தின் இளைஞர்களுக்கு புதிய உயிர் கொடுத்தார். இக்பால் முசுலீம் உம்மாவின் புகழ்பெற்ற கடந்த காலத்தை நினைவுபடுத்தினார் மற்றும் மீண்டும் ஒன்றிணைவதற்கு கற்றுக் கொடுத்தார்.

கொண்டாட்டங்கள்
--------------

இந்த நாளில், உருதுவின் முக்கியத்துவத்தை எடுத்துரைக்கவும், இக்பாலுக்கு மரியாதை செலுத்தவும் , பாக்கித்தான் மற்றும் இந்தியாவின் அனைத்து முக்கிய நிறுவனங்களிலும் மதிப்புமிக்க விழாக்கள் நடத்தப்படுகின்றன.

இவற்றையும் காண்க
----------------

* இக்பால் நாள்
* ஐ.நா. ஆங்கில மொழி நாள்

மேற்கோள்கள்
-----------

1. ↑  World Urdu Day, Urdu Day. "World Urdu Day".
2. ↑  Urdu, allama Iqbal. "Iqbal and Urdu". .
**உலக கடற்புல் தினம்** (*World Sea grass Day*) என்பது கடல்சார் சுற்றுச்சூழலில் கடற்புல் மற்றும் அதன் முக்கிய செயல்பாடுகள் பற்றிய விழிப்புணர்வை ஏற்படுத்துவதற்காக மார்ச் 1ஆம் தேதி நடத்தப்படும் ஒரு வருடாந்திர நிகழ்வாகும்.

பின்னணி
-------

மே 27, 2022 அன்று, ஐக்கிய நாடுகளின் பொதுச் சபை உலக கடற்பாசி நாளினை ஏ/76/எல்.56 ஆவணத்தில் தீர்மானத்தை ஏற்றுக்கொண்டது. இது நிலப்பரப்பு சுற்றுச்சூழல் அமைப்புகளை விடக் கடற்பாசி சுற்றுச்சூழல் அமைப்புகளுக்கு கார்பனை நிலைப்படுத்த அதிக திறன் உள்ளது. ஐக்கிய நாடுகள் சபையின் உறுப்பு நாடுகள், அமைப்புகள் மற்றும் நிறுவனங்கள், அரசு சாரா நிறுவனங்கள், கல்வி நிறுவனங்கள், தனியார்த் துறைகள், நிலையான வளர்ச்சி மற்றும் காலநிலை மாற்றத்தைத் தணித்தல் மற்றும் தழுவல் ஆகியவற்றில் பங்களிப்பதற்காக உலக கடற்பாசி தினத்தைக் கடைப்பிடிக்குமாறு அழைப்பு விடுத்தது.

மேற்கோள்கள்
-----------

1. ↑  Mohsin, Haroon (June 24, 2022). "World Seagrass Day". *National Today*.
2. ↑  "World Seagrass Day". *World Seagrass Association* (ஆங்கிலம்). 2018-06-10. 2022-07-14 அன்று பார்க்கப்பட்டது.
3. ↑  "UN adopts Sri Lanka sponsored resolution on 'World Sea-grass Day". *Sri Lanka News - Newsfirst* (ஆங்கிலம்). 2022-05-27. 2022-07-14 அன்று பார்க்கப்பட்டது.
4. ↑  "General Assembly Adopts Resolution Addressing Global Food Crisis - World | ReliefWeb". *reliefweb.int* (ஆங்கிலம்). 2022-07-14 அன்று பார்க்கப்பட்டது.
5. ↑  Team, ODS. "ODS HOME PAGE" (PDF). *documents-dds-ny.un.org*. 2022-07-14 அன்று பார்க்கப்பட்டது.
6. ↑  "UN adopts World Seagrass Day". *UK Parliament Early Day Motions*. 2022-05-25. 2022-08-10 அன்று மூலம் பரணிடப்பட்டது. 2022-07-15 அன்று பார்க்கப்பட்டது.
**சு.வே** என அழைக்கப்படும் **சுப்பிரமணியம் வேலுப்பிள்ளை** (24 மே 1921 – 22 சூன் 2007) இலங்கையின் சிறப்புமிக்க உருவகக்கதை எழுத்தாளரும் நாடகாசிரியரும் தமிழ்ப் பண்டிதரும் ஆவார்.

வாழ்க்கைச் சுருக்கம்
--------------------

வேலுப்பிள்ளை யாழ்ப்பாணம், நாவற்குழியில் சுப்பிரமணியம், தையல்நாயகி ஆகியோருக்குப் பிறந்தவர். ஒரு பயிற்றப்பட்ட தமிழாசிரியராக 1946 முதல் 1981 வரை இலங்கையின் டிக்கோயா, மானிப்பாய், சுன்னாகம் ஆகிய இடங்களில் ஆசிரியப் பணி புரிந்தவர்.

சிறுகதைகள்
----------

சு.வேயின் முதல் சிறுகதை 'கிடைக்காத பலன்' 1943 இல் ஈழகேசரியில் வெளியானது. சு.வே யின் சிறுகதைகள், 'மண் வாசனை', 'பால்காவடி', ஆகிய தலைப்புகளில் தொகுதிகளாக வெளிவந்தன. இவரது உருவகக்கதைகள் 1999 இல் மித்ர வெளியீடாக தொகுப்பாக வெளிவந்தன.

நாடகத்துறை
----------

1965 இல் இலங்கை கலைக்கழகம் நடத்திய நாடகப்போட்டியில் இவரது 'வஞ்சி' என்ற ஓரங்க நாடகம் முதல் பரிசு பெற்றது. அடுத்த ஆண்டும் இவரது 'எழிலரசி' என்ற முழுநீள நாடகம் முதல் பரிசு பெற்றது.

வானொலி நாடகங்கள்
----------------

1960 இல் இலங்கை வானொலி நாடகப்போட்டியில் இவரது 'மண் வாசனை'க்கு முதல் பரிசு கிடைத்தது. 1968 இல் 'ஒருமை நெறித்தெய்வம்' என்ற நாடகம் பரிசு பெற்றது. சு.வே வானொலி கிராம சேவைக்கு பல வானொலித் தொடர் நாடகங்களையும் எழுதினார்.

* ஏட்டிலிருந்து (1964) - 14 வாரங்கள்
* கிராமராஜ்யம் (1964) - 32 வாரங்கள்
* பொன்னாச்சிக் குளம் (1967-68) -97 வாரங்கள்
* நவயுகம் (1969)- 12 வாரங்கள்

வெளிவந்த நூல்கள்
----------------

* மண் வாசனை - (12 சிறுகதைகளின் தொகுதி)
* பாற் காவடி - சிறுகதைத் தொகுதி
* மணற்கோவில் - உருவகக் கதைகள் (மித்ர பதிப்பகம்)
* சிறுவர் கதை இலக்கியம்

செங்கை ஆழியான் தொகுத்து வெளியிட்ட ஈழகேசரி சிறுகதைகள், மறுமலர்ச்சி சிறுகதைகள் ஆகிய தொகுப்புகளில் இவருடைய சிறுகதைகள் சில இடம்பெற்றுள்ளன.

மேற்கோள்கள்
-----------

1. ↑  "சு.வேலுப்பிள்ளை 10". *Hindu Tamil Thisai*. 2022-06-22 அன்று பார்க்கப்பட்டது.
2. ↑  "உருவகக் கதை கலையின் பிதாமகன் சு.வேலுப்பிள்ளை (சு.வே)".
உலகில் பசியால் வாடும் 300 மில்லியன் சிறுவர்களில் 100 மில்லியன் சிறுவர்கள் ஆரம்பப் பாடசாலைக்குக் கூடச் செல்வதில்லை. இவ்வாறான ஏழைகளிடம் வீட்டில் போதிய உணவோ பாடசாலைகளில் சிற்றுண்டிச் சாலைகளோ இருப்பதில்லை. இவ்வாறாக வெறும் வயிற்றுடன் வரும் சிறார்கள் படிப்பில் கவனம் குறைவதோடு வேறு நடவடிக்கைகளில் இலகுவாகத் திசைதிருப்பப்படுகின்றார்கள். இந்த நிலையானது சிறுவர்கள் படித்து முன்னேறுவதற்குத் தடையாக உள்ளதோடு ஊட்டநலன் குறைபாடுகள் உடல் உள ரீதியாகவும் பாதிப்புக்களை ஏற்படுத்துகின்றது. 

ஐக்கிய நாடுகள் அவையின் உணவு உதவிகளை வழங்கும் முன்னணி அமைப்பான உலக உணவுத் திட்டம் 40 வருடங்களிற்கு மேலாக உலகில் உள்ள வறுமையால் வருந்துகின்ற சிறார்களில் கல்விக்காக உணவு உதவிகளை வழங்கி வருகின்றது. ஒவ்வொரு வருடமும் மில்லியன் கணக்கான சிறார்களை பாடசாலைகளூடாக உணவு உதவிகளை வழங்கி வருகின்றது.

இலங்கையில் இத்திட்டமானது ஆகஸ்டு 2003 ஆம் அளவில் யுத்தத்தினால் பாதிக்கப்பட்ட பகுதிகளில் ஆரம்பிக்கப்பட்டது. இலங்கையின் போரினால் மிகவும் பாதிக்கப்பட்ட வடக்குக் கிழக்கில் உள்ள மாவட்டங்களிலும் அதை அண்டிய மாவட்டங்களிலும் 2003 ஆம் ஆண்டு மேற்கொள்ளப்பட்ட ஆய்வுகளின் படி 30% மான மாணவர்கள் ஊட்டநலக் குறைவினாலும், 27% வீதமான மாணவர்கள் Stunning இனாலும் 51% மாணவர்கள் நிறைக்குறைவினாலும் பாதிக்கப்பட்டுள்ளனர்.

காலையில் மதியத்திற்கு முன்னதாக தன்னார்வலர்களினால் சமைத்த உணவுகள் பரிமாறப்படுகின்றது. இத்தன்னார்வலர்களிற்கு ஓர் உதவியா வேலைக்கான உணவு திட்டத்தின் மூலம் உணவு உதவி வழங்கப்படுமெனினும் பண உதவிகள் ஏதும் வழங்கப்படமாட்டாது. இந்நடவடிக்கைகள் யாவும் இலங்கை வலயக் கல்வி அலுவலகங்களூடாகக் கொண்டு நடத்தப்படும்.

  

**கல்விக்கான உணவுப் பங்கீட்டளவு**

| **உணவுப் பொருள்** | **ஒரு நாளில் ஒருவருக்கான அளவு கிராமில்** |
| --- | --- |
| அரிசி | 100 |
| சீனி | 10 |
| சோள சோயா மாக்கலவை | 100 |
| எண்ணெய் | 10 |
| பருப்பு | 20 |
| **மொத்தம்** | **240 கிராம்** |

### உசாத்துணைகள்

1. இலங்கை உலக உணவுத் திட்டத்தின் 2005 ஆம் ஆண்டு ஆண்டறிக்கை (ஆங்கில மொழியில்)

  


| * பா
* உ
* தொ
உலக உணவுத் திட்டம் |
| --- |
| தாய் சேய் ஊட்டநலன்  • 
கல்விக்கான உணவு  • 
வேலைக்கான உணவு |
IRBM and MRBM missiles.
**இடைப்பட்ட தூரம் பாயும் ஏவுகணை** (**IRBM**) ஆனது நடுத்தர தூரம் பாயும் ஏவுகணைக்கும் கண்டம் விட்டு கண்டம் பாயும ஏவுகணைக்கும் இடைப்பட்ட 3,000–5,500 km (1,865–3,420 miles), பாயக்கூடிய ஏவுகணையாகும். ஏவுகணைகளை அதன் வரம்பிற்கேற்ப வகைப்படுத்தல் வசதிக்காகவே எனினும் கொள்கையளவில் குறைந்த செயல்திறன் கொண்ட கண்டம் விட்டு கண்டம் பாயும் ஏவுகணைக்கும் அதிக செயல்திறன் கொண்ட இடப்பட்ட தூரம் பாயும் ஏவுகணைக்கும் மிகக் குறைந்த வேறுபாடே இருக்கும். இங்கு கூறப்படும் எல்லை வரையறை ஐக்கிய அமெரிக்காவின் ஏவுகணை பாதுகாப்பு மையத்தினால் வரையறுக்கப்பட்டுள்ளது. சில மூலங்கள் நீண்ட தூர ஏவுகணைகள் என்றொரு வகைப்பாட்டை இடைப்பட்ட தூரம் பாயும் ஏவுகணைக்கும், கண்டம் விட்டு கண்டம் பாயும் ஏவுகணைக்கும் இடைப்பட்ட ஏவுகணைகளை வரையறுக்க பயன்படுத்துகின்றன.

இடைப்பட்ட தூரம் பாயும் ஏவுகணைகளை தற்போது இந்தியா, பாகிஸ்தான், இஸ்ரேல் ஆகிய நாடுகளில் செயல்பாட்டில் உள்ளன. மற்ற சில நாடுகளான ஈரான், வட கொரியா ஆகியவை இவற்றை உருவாக்கிக் கொண்டிருப்பதாக கூறியுள்ளன. ஐக்கிய அமெரிக்கா, சோவியத் ஒன்றியம், மக்கள் சீனக் குடியரசு, ஐக்கிய இராச்சியம், பிரான்ஸ் ஆகியவை முன்னாள் உபயோகிப்பாளர்கள் ஆவார்.

செயல்பாட்டில் உள்ள இடைப்பட்ட தூரம் பாயும் ஏவுகணைகள்
---------------------------------------------------

* அக்னி-3 (3,500–4,000 km) (இந்தியா) இந்தியா
* அக்னி-4‎ (3,500–5,000 km) (இந்தியா) இந்தியா
* கெளரி-3 (3000–3500 km) (பாகிஸ்தான்) பாக்கித்தான்
* ஜெரிகோ-IIB (2,800 km) (இஸ்ரேல்) இசுரேல்

உருவாக்கப்பட்டுக் கொண்டிருப்பவை
-------------------------------

* முசுடான் (3,200 km) (வட கொரியா) வட கொரியா
* ஷஹாப்-5 (4000+ km) (ஈரான்) ஈரான்

ஓய்வு பெற்றவை
-------------

* RSD-10 Pioneer (SS-20) (5,500 km) (சோவியத் ஒன்றியம்) சோவியத் ஒன்றியம்
* DF-3A (4,000 km) (சீனா) சீனா
* DF-3 (2,500 km) சீனா சீனா
* S2 IRBM (2,750 km) (பிரான்சு) பிரான்சு
* S3 IRBM (3,500 km) (பிரான்சு) பிரான்சு
* PGM-17 Thor (1,850–3,700 km) (ஐக்கிய அமெரிக்கா) ஐக்கிய அமெரிக்கா and (ஐக்கிய இராச்சியம்) ஐக்கிய இராச்சியம்

மேற்கோள்கள்
-----------

1. ↑  PTI (2011-06-03). "Sci-Tech / Science : India to test fire Agni-V by year-end". Chennai, India: The Hindu.. பார்த்த நாள்: 2011-07-15.
2. ↑
3. ↑  Subramanian, T.S. (15 November 2011). "Agni - IV successfully test fired". *The Hindu* (Chennai, India).. பார்த்த நாள்: 15 November 2011.
4. 1 2 3 4  "Ballistic Missiles of the World". MissileThreat. 2011-07-14 அன்று மூலம் பரணிடப்பட்டது. 2011-07-15 அன்று பார்க்கப்பட்டது.
5. ↑  "Commission to Assess the Ballistic Missile Threat to the United States". Fas.org. 2011-07-15 அன்று பார்க்கப்பட்டது.
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**பெருங்கதை** |

குணாதித்தியர் என்பவரால் பிராகிருத மொழியின் வட்டார வழக்கு மொழியான பைசாசம் மொழியில் எழுதப்பட்ட *பிரகத்கதை* என்னும் இலக்கியத்தைத் தழுவி ஆக்கப்பட்டதே **பெருங்கதை** ஆகும். சோழர் காலத்தைச் சேர்ந்தது. இதை ஆக்கியவர் கொங்குவேளிர் என்பவராவார். இவர் ஒரு சமணர். கௌசாம்பி நாட்டு அரசனின் மகனான உதயணன் என்பவனின் கதையே இது.

கதையமைப்பு
----------

உதயணனின் தாய் கருவுற்று இருந்தபோது, *சரபம்* என்னும் ஒரு பறவை அரண்மனையில் இருந்து அவளைத் தூக்கிச் சென்று விபுலாசலம் என்னும் இடத்தில் போட்டுவிட்டுச் செல்கிறது. அங்கே உதயணன் பிறக்கிறான். இதிலிருந்து, உதயணனின் வீரதீரச் செயல்கள், அரசனாதல், பல பெண்களை மணத்தல் என்பவற்றினூடாகத் துறவு பூணும்வரையான கதையைக் கூறுகிறது இக்காப்பியம்.

உதயணகுமார காவியம்
-----------------

இதே உதயணனின் கதையை உதயணகுமார காவியமும் கூறுகிறதெனினும் இலக்கியச் சுவை குன்றியிருத்தற் பொருட்டு அது ‌ஐஞ்சிறுங்காப்பிய வரிசையில் வைக்கப்பட்டது.

நூற்பிரிவு
----------

அகவற்பாவால் பாடப்பட்டுள்ள இந்நூலுள் பின்வரும் ஐந்து காண்டங்கள் உள்ளன.

1. உஞ்சைக் காண்டம்
2. இலாவாண காண்டம்
3. மகத காண்டம்
4. வத்தவ காண்டம்
5. நரவாண காண்டம்

மேலும் விளக்கம்
---------------

* பெருங்கதைப் பெயரடைவு

இதனையும் காண்க
--------------

* குணாதித்தியர்
* பைசாசம்
* பிரகத்கதை

மேற்கோள்கள்
-----------

*

வெளியிணைப்புகள்
---------------

*
**தமிழக முத்திரைக் காசு வார்ப்புக் கூடுகள்** என்பது தமிழக முத்திரைக் காசுகள் செய்ய பயன்பட்ட வார்ப்புக் கூடுகளாகும். இதில் கிடைத்த சாம்பல் நிற வார்ப்புக் கூடுகள் இரண்டும் சென்னை பல்கலைக்கழகப் பண்டைய வரலாறு மற்றும் தொல்லியல் துறையால் நடந்த இரு அகழ்வாராய்ச்சிகளில் கண்டெடுக்கப்பட்டவை.

கூடுகள்
-------

1. முதலாம் வார்ப்புக் கூட்டில் ஒரே தரத்தில் நான்கு நாணயங்களை தயாரிக்கக் கூடிய வசதி உள்ளது. இவற்றில் 2 காசச்சுகள் நல்ல நிலையிலும், 2 மிகத்தேய்ந்த நிலையிலும் காணப்படுகின்றன. இவற்றில் யானை, காளை மற்றும் அறுகிளைச் சின்னம் ஆகியவை காணப்படுகின்றன.
2. இரண்டாம் கூடு காஞ்சிபுரம் அகழ்வில் கண்டுபிடிக்கப்பட்டது. இவற்றில் உள்ள அச்சுகளில் ஒன்று நல்ல நிலையிலும் மற்ற மூன்றும் தேய்ந்த நிலையிலும் காணப்படுகின்றன. இவற்றில் யானை, காளை மற்றும் அறுகிளைச் சின்னம் ஆகியவை காணப்படுகின்றன.

முக்கியத்துவம்
--------------

முதலில் இதைப்போன்ற முத்திரை காசுகள் வட இந்தியாவில் இருந்து தமிழகம் வந்தவை என்ற கருத்து நிலவியது. ஆனால் மகாலிங்கம் போன்றவர்கள் கி.மு. ஐந்தாம் நூற்றாண்டு முதலே பாண்டியர்கள் முத்திரைக்காசுகளை வெளியிட்டுள்ளதால் வடவிந்திய வழியே தமிழகத்துக்கு இக்காசுகள் வந்தவை என்ற கருத்தை மீளாய்வு செய்ய வேண்டும் என்று கருதினர். அந்நேரத்தில் நடன காசிநாதன் வெளியிட்ட தமிழக முத்திரைக்காசுகளின் பட்டியல் மற்றும் இவ்வார்ப்புக்கூடுகளும் அதை உறுதிப்படுத்தின.

மூல நூல்கள்
-----------

* தமிழர் காசு இயல், உலகத் தமிழாராய்ச்சி நிறுவனம், சென்னை.
* பண்டைய தமிழகம், சி.க. சிற்றம்பலம், யாழ்ப்பாணப் பல்கலைக்கழகம், இலங்கை.
**உலக ஊக்கமருந்து தடுப்பு ஆணையம்** (*World Anti-Doping Agency*) ஊக்க மருந்து இல்லாத விளையாட்டு உலகை உருவாக்க வேண்டியதை கடமையாக கொண்டு பன்னாட்டு ஒலிம்பிக் குழுவின் தலைமையில் செயல்பட்டு வருகின்றது. இவ்வமைப்பு 1999 நவம்பர் 10 இல் சுவிட்சர்லாந்து, லோசான் நகரில் ஆரம்பிக்கப்பட்டது. 2002 முதல் இவ்வமைப்பின் தலைமையகம் கனடாவின் மொண்ட்ரியால் நகரத்தில் இயங்கி வருகின்றது. லோசான் அலுவலகம் ஐரோப்பாவின் பிராந்திய அலுவலகமாக இயங்கி வருகிறது. இவற்றை விட ஆசியா/ஓசியானியா, ஆப்பிரிக்கா, இலத்தீன் அமெரிக்கா ஆகிய பகுதிகளிலும் பிராந்திய அலுவலகங்கள் உள்ளன.

2016 சனவரி 1-ம் தேதி மெல்டோனியத்தை தடைசெய்யப்பட்ட மருந்துகள் பட்டியலில் சேர்த்தது. உருசிய டென்னிஸ் வீராங்கனை மரியா சரப்போவா விதிமுறைகளுக்கு எதிரான அளவுக்கு அதிகமாக மெல்டோனியத்தை எடுத்துக் கொண்டது சோதனையில் உறுதியானதையடுத்து தற்காலிகமாக டென்னிஸ் போட்டிகளில் இருந்து நீக்கப்பட்டார்.

மேற்கோள்கள்
-----------

1. ↑  Staff (February 4, 1999). "Lausanne Declaration on Doping in Sport". *sportunterricht.de,*. .
2. ↑  Executive Committee பரணிடப்பட்டது 2010-06-13 at the வந்தவழி இயந்திரம் at WADA official website, June 2014
3. ↑

வெளி இணைப்புகள்
---------------

* World Anti-Doping Agency (WADA) Official Website
* World Anti-Doping Agency criticises 'extremist' NFL players over HGH, *தி கார்டியன்*/AP, 28 மார்ச் 2013
**பெருங்கண்ணனார்** சங்ககாலப் புலவர்.  

இவரது பாடல்கள் இரண்டு உள்ளன.  

அவை: குறுந்தொகை 289, 310.

பாடல் சொல்லும் செய்தி
---------------------

"மழை மான்றுபட்டன்று"
### அவர் திறமா? தந்திறமா?

மழை மான்றது (மழை பொழிய வானம் இருண்டுவருகிறது).
அவர் சொன்ன இந்தப் பருவத்தில் அவரே வரவில்லையே என்று நான் கவலைப்படவில்லை.
அவரைப் பேணி வளர்த்த பெருமக்கள் தாம் நன்கு வளர்க்காமைக்காக வருந்துகிறார்களே! அந்த ஊர்ப் பெருமக்களுக்காகத் தான் நான் கவலைப்படுகின்றேன்.
அவர் திறத்துக்காகக் கவலைப்படவில்லை. பெருமக்கள் தம் திறத்துக்காக் கவலைப்படுகிறேன்.
இவ்வாறு தலைவி தோழியிடம் கூறுகிறாள்.
குறுந்தொகை 289
### இன்னும் உளனே தோழி

திருமணத்துக்குக் காலம் தாழ்கிறது. கிழத்தி தோழியிடம் சொல்கிறாள்.
மாலை வருகிறது. புள்ளும் புலம்புகின்றன. பூவும் கூம்புகிறது. கானலும் புலம்புகிறது. வானமும் நம்மைப் போல் மயக்கம் கொண்டு இருள்கிறது. இன்னும் இருக்கிறேனே! இந்த நிலையை ஞாழல் பூக்கும் என் துறைவனுக்கு யாராவது சொல்லக்கூடாதா?
குறுந்தொகை 310
### ஓமை நிழல்

நெஞ்சே! இவளைப் பிரிந்து கானம் செல்லும் வல்லமை உனக்கு இருக்கிறதா? அங்கே அகன்ற அருவி இருக்கும். நீர் இருக்காது. நிழல் இருக்கும். அது களிறு தன் பிடிக்கு ஒடித்துத் தந்த ஓமை மர நிழலாகத்தான் இருக்கும்.
இவ்வாறு அவன் தனக்குத்தானே சொல்லிக்கொண்டு அவளைப் பிரிந்து செல்வதைக் கைவிடுகிறான்.
நற்றிணை 137
ஒஸ்லோவில் ஒரு கச்சேரியில் சூஃபி இசைக்கலைஞர் அபீதா பர்வீன் 
**சூஃபி இசை**  (Sufi music) சூஃபியிசத்தைச் சார்ந்த ஒர் இசைவகை ஆகும். இவ்விசை சூஃபி கவிஞர்கள் ரூமி, அஃபேசு, புல்லெ சா மற்றும் குவாஜா குலாம் பரீத் போன்றவர்களின் ஆக்கங்களினால் ஊக்குவிக்கப்பட்டது. 

இவ்வகை இசையில் கவ்வாலி வடிவம் இந்தியாவிலும் பாக்கித்தானிலும் மிகவும் பரவலாக அறியப்படும். மிகவும் மெதுவான தாளத்தில் துருக்கிய புல்லாங்குழல் ஓசையுடன் சுழன்றாடும் சூஃபிக்களின் சமயச்சடங்குகள் பிரபலமானவை. மேற்கு ஆபிரிக்காவின் ஞாவா இவ்வகையைச் ஒத்ததே. இந்தோனேசியா,ஆப்கானித்தான் முதல் மொரோக்கோ வரையிலுமுள்ள சூஃபி மக்கள் தங்கள் சமயத்தின் மையமாக இந்த இசையைக் கொண்டுள்ளனர். ஆயினும் சில சமயத்தலைவர்கள், தூய இசுலாம் வழிகளைப் போல இசை இறைவனை அடைவதற்கு தடையாக இருப்பதாகவும் கருதுகின்றனர். 

சூஃபி கவிஞர்களின் பல பாடல்களைக் கொண்டு, தனியாக தாளக்கருவிகளின் துணையுடன், சூஃபி காதல் கீதங்கள் பெரும்பாலும் கசல் மற்றும் கஃபி வடிவில் பாடப்படுகின்றன.

மேலும் படிக்க
-------------

* Sufi Music *Sufi music of India and Pakistan: sound, context, and meaning in qawwali*, by Regula Qureshi. கேம்பிறிட்ஜ் பல்கலைக்கழகப் பதிப்பகம் (CUP) Archive, 1986. ISBN 0521267676.

வெளியிணைப்புகள்
---------------

* சூஃபி இசை
**சுட்டவானீ சி. வெர்னர்** *(Stephanie C. Werner)* (பிறப்பு: 1974 ) ஒரு செருமானியக் கோளியலாளரும் புவியியலாளரும் ஆவார். இவர் செவ்வாய் ஆய்வுக்காகவும் ஆர்க்டிக் ஆய்வுக்காகவும் பெயர்பெற்றவர். இவர் நார்வே ஓசுலோ பல்கலைக்கழகத்தின் புவிப் படிமலர்ச்சி, இயங்கியல் துறையின் பேராசிரியர் ஆவார்.

இவர் செவ்வாய் மோயாவே கணத்தாக்கக் குழிப்பள்ள விண்கற்களையும் ஆய்வு செய்தார். மேலும் இவர் சூரியக் குடும்பக் கோள் நகர்வு காலகட்டம் முன்பு கருதியதை விட மிகமுந்தியது எனக் கணித்தார்.

கல்வியும் வாழ்க்கைப்பணியும்
---------------------------

வெர்னர் 1999 இல் கீல் பல்கலைக்கழகத்தில் இருந்து புவி இயற்பியலில் பட்டயம் பெற்றார். இவர் தன் முனைவர் (Dr. rer. nat.) பட்டத்தை 2005 இல் பெர்லின் கட்டற்ற பல்கலைக்கழகத்தில் பெற்றார்; இவரது முனைவர் பட்ட ஆய்வுத் தலைப்பு *செவ்வாய் நிலவியல் படிமலர்ச்சி வரலாறு, மண்ணடுக்குக் காலவியல் முதன்மைக் கூறுபாடுகள்* என்பதாகும்.

பெர்லின் கட்டற்ற பல்கலைக்கழகத்தில் முதுமுனைவர் பட்டம் பெற்றதும், இவர் 2009 இல் நார்வே நில அளக்கைத் துறையில் சேர்ந்து பிறகு ஓசுலோ பல்கலைக்கழகத்தில் ஆய்வாளரானார். அங்கு இவர் 2014 இல் இணைப்பேராசிரியராகவும் 2017 இல் முழுநிலைப் பேராசிரியராகவும் ஆனார்.

தகைமைகள்
--------

In 2019, வெர்னர் 2019 இல் நார்வே அறிவியல், இலக்கியக் கல்விக்கழக உறுப்பினாராகத் தேர்வு செய்யப்பட்டார். 
சிறுகோள் 11449 சுட்டெவ்வெர்னர் இவரது பெயரால் அழைக்கப்படுகிறது.

மேற்கோள்கள்
-----------

1. ↑  Birth year from German National Library catalog entry, retrieved 2020-03-20
2. ↑  Bennington-Castro, Joseph (March 6, 2014), "Meteorites on Earth May Be From Ancient Crater on Mars, Study Says", *National Geographic*
3. ↑  Strain, Daniel (August 12, 2019), "A new timeline of Earth's cataclysmic past", *CU Boulder Today*, University of Colorado Boulder
4. 1 2  *Stephanie Werner*, University of Oslo Department of Geosciences, 2020-03-20 அன்று பார்க்கப்பட்டது
5. ↑  *Academy Members*, Norwegian Academy of Science and Letters, 2020-03-20 அன்று பார்க்கப்பட்டது
6. ↑  "11449 Stephwerner (1979 QP)", *JPL Small-Body Database*, Jet Propulsion Laboratory, 2020-03-20 அன்று பார்க்கப்பட்டது

வெளி இணைப்புகள்
---------------

* சுட்டெவானீ வெர்னர் publications indexed by Google Scholar
**இந்திய ஓநாய் பாம்பு** அல்லது **சாதாரண வெள்ளிக்கோல் வரையன்** (Lycodon aulicus) என்பது ஒரு நஞ்சற்ற பாம்பு இனமாகும். இப்பாம்புகள் தெற்கு ஆசியா, தென்கிழக்கு ஆசியா பகுதிகளில் காணப்படுகின்றன.

விளக்கம்
--------

இந்த பாம்பு வேறுபட்ட வண்ணங்களில் உள்ளது. இந்த பாம்புபை கண்டு கட்டுவிரியன் என குழம்பி கொன்றுவிடுகிறார்கள். இப்பாம்பு சாம்பல்,பழுப்பு அல்லது கருமை நிறமும். பத்துமுதல் இருபது வெள்ளை அல்லது மஞ்சள் நிறப்பட்டைகள் கொண்டிருக்கும். இதன் கரியகண்கள் முன்புறம் துருத்தியபடி இருக்கும். இதன் கண்மணி புலப்படாது. இப்பாம்புகளில் சிறிய இனங்களின் தோல் மெல்லியதாக ஒளி ஊடுருவக்கூடிய வகையில் இருக்கும் இதனால் இதன் உள்ளுருப்புகளை எளிதாகக் காணவியலும். இதன் தலை தட்டையாக லேசான கூர்மையுடன், இருக்கும். இதன் செதில்கள் வழுவழுப்பாகவும், பளபளப்பாகவும் தோன்றும். இதன் உடலுன் அடிப்பகுதி வெளுத்துக் காணப்படும்.

பரவல்
-----

இப்பாம்பு பாக்கித்தான் ,இலங்கை , இந்தியா (வடக்கே இமயமலை மற்றும் அசாம் ; மகாராஷ்டிரா), வங்கதேசம் , நேபாளம் , மியான்மார் ( பர்மா), தாய்லாந்து. மலேசியா , இந்தோனேசியா, பிலிப்பைன்ஸ் , சீசெல்சு , மாலத்தீவு, மொரிசியஸ், சீனா ( புஜியான் மாகாணம், குவாங்டாங் யுன்னான் , ஹாங்காங் போனற பகுதிகள்), இந்தியா மற்றும் இலங்கையில் பொதுவாகக் காணப்படுகிறது. ஆனால் இந்தியாவின் தென்கிழக்கு கரையோரங்களில் கிடைப்பதற்கரியதாய் உள்ளது. பிலிப்பைன்சின் சில தீவுகளில் மட்டும் காணக்கூடியதாய் உள்ளது .

நடத்தை
------

இந்தப் பாம்பு இரவு நேரங்களில் மட்டும் நடமாடக்கூடியது. பகலில் தன் இருப்பிடத்திலேயே இருக்கும்.

உணவு
----

இதன் முதன்மை உணவு பல்லிகள், தவளைகள், அரணை போன்றவை ஆகும். கிட்டத்தட்ட அதன் முதன்மை உணவு என்றால் அரணைதான் இதன் தாடைகளில் அமைந்த முன் "கோரை பற்கள்" உணவைக் கடிக்கவும் பல்லிகளை தப்பவிடாமல் பிடித்துக்கொள்ளவும் உதவுகிறது.

இனப்பெருக்கம்
-------------

பெண் பாம்புகள் ஆண் பாம்புகளை விடப் பெரியதாய் இருக்கும். அவை பருவ மழை தொடங்கும் முன் இனப்பெருக்கம் செய்கின்றன. நான்கு முதல் பதினோரு முட்டைகளை இடுகின்றன.

செப்டம்பர் அல்லது அக்டோபர் மாதங்களில் குஞ்சு பொரித்து வருகின்றன குஞ்சுகள் சராசரி 14-19 செ.மீ (5½-7⅜ அங்குலம்) நீளம்வரை இருக்கும்.

மேற்கோள்கள்
-----------

1. ↑  Boulenger, G.A. 1893. *Catalogue of the Snakes in the British Museum (Natural History), Volume I*. London.
2. ↑  Das, I. 2002. *A Photographic Guide to Snakes and Other Reptiles of India* Ralph Curtis Books. Sanibel Islands, Florida. p. 36. ISBN 0-88359-056-5
**சாதி கௌர் அணை** (*Shadi Kaur Dam*) பாக்கித்தானின் பலுசிசுத்தான் மாகாணத்தில் உள்ள பாசுனிக்கு வடக்கே 50 கிலோமீட்டர் தொலைவில் சாதி கௌர் ஆற்றின் மீது அமைந்துள்ளது. இந்த அணை 485 மீட்டர்கள் (1,591 அடிகள்) நீளம் கொண்டது.  2003 ஆம் ஆண்டு 45 மில்லியன் பாக்கித்தான் ரூபாய் ($758,853) செலவில் அருகிலுள்ள பண்ணைகளுக்கு நீர்ப்பாசனம் வழங்குவதற்காக கட்டப்பட்டது. சாதிக்கோர் அணை என்ற பெயராலும் இது அழைக்கப்படுகிறது.

2005 ஆம் ஆண்டு பிப்ரவரி மாதம் 10 ஆம் தேதியன்று கனமழையால் ஏற்பட்ட கடும் வெள்ளத்தால் அணை உடைந்தது, இதன் விளைவாக சுமார் 70 கிராம மக்கள் நீரில் மூழ்கி அரபிக்கடலில் இழுத்துச் செல்லப்பட்டு இறந்தனர். பாக்கித்தான் இராணுவத்தின் அவசரகால தேடுதல் மற்றும் மீட்பு நடவடிக்கைகள் சுமார் 1,200 பேரின் உயிரைக் காப்பாற்றின.

மேற்கோள்கள்
-----------

1. ↑  "Shakidor Dam burst Shakidor Dam". UNOSAT. 2005. 2012-03-25 அன்று மூலம் பரணிடப்பட்டது. 2022-08-28 அன்று பார்க்கப்பட்டது.
2. ↑  "54 dead, hundreds missing after dam burst in Pakistan". USA Today. 2005-02-11. 2022-08-28 அன்று பார்க்கப்பட்டது.}}

புற இணைப்புகள்
--------------

* பாகிஸ்தான்: அணை உடைந்ததைத் தொடர்ந்து பலுசிஸ்தானில் மக்கள் வெளியேற்றப்பட்டனர்
* பாக்கிஸ்தான் வெள்ளத்தில் 350 பேர் பலி (ChinaDaily, 14 பிப்ரவரி 2005)
* பாகிஸ்தானில் ஏற்பட்ட திடீர் வெள்ளத்தில் 50 பேர் இறந்தனர், 700 பேர் காணவில்லை (REDiff இந்தியா வெளிநாடு, 11 பிப்ரவரி 2005)
* ஷகிடோர் அணை - அணை வெடிப்பதற்கு முன்னும் பின்னும் (UNITAR, 21 பிப்ரவரி 2005)
**இடுவம்பாளையம் இடும்பகுமாரசுவாமி கோயில்** தமிழ்நாட்டில் திருப்பூர் மாவட்டம், இடுவம்பாளையம் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுயம்பு இடும்ப குமாரசுவாமி சன்னதியும், கன்னிமூலகணபதி, நவக்கிரகம், தட்சிணாமூர்த்தி உபசன்னதிகளும் உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. [[தை மாதம்]] தைப்பூசம்-1 முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை-1 திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சாதாரண ஆண்டு** பொதுவான ஆண்டு வகையாகும். கிரிகோரியன் நாட்காட்டியில் ஒரு சாதாரண ஆண்டில் 365 நாட்கள் உள்ளன. 
ஒரு சாதாரண ஆண்டில் 52 வாரங்கள் மற்றும் ஒரு நாள் உள்ளது. அதனால் ஆண்டின் துவக்க நாளும் முடியும் நாளும் ஒரே கிழமையில் நிகழும். (உ.ம். 2010 ஆண்டில் சனவரி 1 மற்றும் டிசம்பர் 31 செவ்வாய்க்கிழமையில் நிகழ்ந்தன)

* 2001 திங்கட்கிழமையில் துவங்கியது
* 2002 செவ்வாய்க்கிழமையில் துவங்கியது
* 2003 புதன்கிழமையில் துவங்கியது
* 2005 சனிக்கிழமையில் துவங்கியது
* 2006 ஞாயிற்றுக்கிழமையில் துவங்கியது
* 2007 திங்கட்கிழமையில் துவங்கியது
* 2009 வியாழக்கிழமையில் துவங்கியது
* 2010 வெள்ளிக்கிழமையில் துவங்கியது
* 2011 சனிக்கிழமையில் துவங்கியது
* 2013 செவ்வாய்க்கிழமையில் துவங்கும்
* 2014 புதன்கிழமையில் துவங்கும்
* 2015 வியாழக்கிழமையில் துவங்கும்
* 2017 ஞாயிற்றுக்கிழமையில் துவங்கும்

கிரிகோரியன் நாட்காட்டியில் 400 ஆண்டுகளில் 303 ஆண்டுகள் சாதாரண ஆண்டுகளாகும். ஜூலியன் நாட்காட்டியில் 400 ஆண்டுகளில் 300 ஆண்டுகள் சாதாரண ஆண்டுகளாக உள்ளன.

சந்திர நாட்காட்டி மற்றும் சூரியசந்திர நாட்காட்டியில் சாதாரண ஆண்டு 354 நாட்களைக் கொண்டுள்ளது.
**எஸ். ஜே.சாதிக்பாட்சா** ஓர் தமிழக அரசியல்வாதியும், தமிழக அமைச்சரவையில் 1967 ல் அண்ணாவின் தலைமையிலும் 1969, 1971,1989ல் மு.கருணாநிதி தலைமையிலும் தமிழ்நாடு முன்னாள் வருவாய்த்துறை அமைச்சராக பதவி வகித்தார். இவரின் சொந்த ஊர் திருப்பூர் மாவட்டம், உடுமலைப்பேட்டை ஆகும் .
1967, 1971, 1989 ல் உடுமலைப்பேட்டை தொகுதியிலும் 1977ல் ஆயிரம்விளக்கு தொகுதியிலும் வெற்றி பெற்ற திராவிட கொள்கையில் பற்று கொண்ட இவர், திராவிட முன்னேற்றக் கழகத்தில் 1977 முதல் தமது இறுதி காலம் வரை பொருளாளராக பணியாற்றியுள்ளார். இவர் 1994 ஆம் ஆண்டில் காலமானார்.

மேற்கோள்கள்
-----------

1. ↑  "1967 Tamil Nadu Election Results, Election Commission of India" (PDF). 2012-03-20 அன்று மூலம் (PDF) பரணிடப்பட்டது. 2012-03-18 அன்று பார்க்கப்பட்டது.
2. ↑  "1971 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2012-03-18 அன்று பார்க்கப்பட்டது.
3. ↑  1989 Tamil Nadu Election Results, Election Commission of India
4. ↑  "காப்பகப்படுத்தப்பட்ட நகல்" (PDF). 2016-03-04 அன்று மூலம் (PDF) பரணிடப்பட்டது. 2012-03-18 அன்று பார்க்கப்பட்டது.
**இராஜா பாபு** (Raja Babu) (பிறப்பு: **புண்யமூர்த்துலா அப்பலா இராஜு** ; 20 அக்டோபர் 1937 - 14 பிப்ரவரி 1983) ஒரு இந்திய நடிகரும், நகைச்சுவை நடிகரும் ஆவார். இவர் முக்கியமாக தெலுங்குத் திரையுலகில் தனது படைப்புகளுக்கு பெயர் பெற்றவர். மிகச்சிறந்த இந்திய நகைச்சுவை நடிகர்களில் ஒருவராக குறிப்பிடப்பட்ட இவரது 9 அடி வெண்கல சிலை ப்வரது பிறந்த இடமான ஆந்திராவின் ராஜமன்றியில் திறக்கப்பட்டது. 
தொடர்ச்சியாக ஏழு தென்னிந்திய பிலிம்பேர் விருதுகளை வென்ற முதல் நகைச்சுவை நடிகரான இவர் தனது திரைவாழ்க்கையில் மொத்தம் ஒன்பது பிலிம்பேர் விருதுகள், மூன்று நந்தி விருதுகள் உட்பட பல விருதுகளை வென்றுள்ளார். "சென்னை ஆந்திரா சங்கம்" தொடர்ச்சியாக ஐந்து ஆண்டுகளாக சிறந்த நகைச்சுவை நடிகருக்கான "கேடயத்தையும்", நூற்றாண்டின் நகைச்சுவை நடிகருக்கான விருதையும் வழங்கியது.

ஆரம்ப கால வாழ்க்கை
------------------

இவர் கிழக்கு கோதாவரி மாவட்டம் ராஜமன்றியில் புண்யமூர்த்துலா உமாமகேசுவர ராவ் மற்றும் இரமணம்மா ஆகியோருக்கு அப்பலா இராஜுவாக பிறந்தார். புகழ்பெற்ற நகைச்சுவை நடிகர்களான, சிட்டி பாபு புண்யமூர்த்துலா, அனந்த் பாபு ஆகிய இருவரும்  இவரது சகோதரர்கள் ஆவர். இவர் தனது இடைநிலை (10 + 2) கல்வியை முடித்து, ஆசிரியர் பயிற்சி வகுப்பையிம் வெற்றிகரமாக முடித்தார். அதன்பிறகு தெலுங்கு ஆசிரியராக சிறிது காலம் பணியாற்றினார். அந்த காலகட்டத்தில், இவர் *குக்க பிள்ள தொரிக்கிந்தி*, *நாலுகில்லா சாவடி*, *அல்லூரி சீதாராம ராஜு* போன்ற நாடகங்களில் நடித்தார்.

தொழில்
------

நாடகங்களில் பாபுவின் நடிப்புத் திறனைக் கண்ட திரைப்பட இயக்குனர் கரிகாபதி ராஜராவ் என்பவர் பாபுவை இவரைத் திரைப்படங்களில் நடிக்க ஊக்குவித்தார். 1960 இல் சென்னைக்கு வந்த பாபு, ஆரம்பத்தில் மாணவர்களுக்கு கல்வி கற்பிக்க ஆரம்பித்தார். பின்னர், திரைப்பட இயக்குனர் அட்டலா நாராயண ராவ் 1960 இல் தனது "சமாஜம்" படத்தில் நடிக்க ஒரு வாய்ப்பை வழங்கினார். பாபு தனது அங்க சேட்டைகளால் நகைச்சுவை வேடங்களில் பெயர் பெற்றவர். இவர் 20 ஆண்டுகளில் ஏறக்குறைய 589 திரைப்படங்களில் நடித்துள்ளார்.

சொந்த வாழ்க்கை
--------------

இராஜா பாபு 1965 ஆம் ஆண்டில் இலட்சுமி அம்மாலு (எழுத்தாளர் சிறீ சிறீ மைத்துனி) என்பவரை திருமணம் செய்து கொண்டார். இவர்களுக்கு நாகேந்திர பாபு, மகேஷ் பாபு என்ற இரண்டு மகன்கள் உள்ளனர்.

மேற்கோள்கள்
-----------

1. ↑  "Andhra Pradesh / Rajahmundry News : Rajababu statue unveiled". Archived from the original on 26 செப்டம்பர் 2011. .
2. ↑  "Raj Babu Punyamurthula :: Haasya Nata Chakravarthi". Rajbabu.crosscity.com. 4 September 2012 அன்று பார்க்கப்பட்டது.
3. ↑  "Ananth Babu". *archive.is*. 3 February 2013 அன்று மூலம் பரணிடப்பட்டது.
4. ↑  "Best Comedians Of Tollywood 1 - Business of Tollywood". *Business of Tollywood*. 5 December 2013 அன்று மூலம் பரணிடப்பட்டது.
5. ↑  Staff Reporter. "Rajababu statue unveiled". *The Hindu*.

வெளி இணைப்புகள்
---------------

* www.Telugucinema.com
*
**இடுக்கி முடிச்சு** (Constrictor knot) என்பது, மிகத் திறம்பட்ட பிணைப்பு முடிச்சுக்களுள் ஒன்று. எளிமையானதும் பாதுகாப்பானதுமான இந்த முடிச்சு இறுகிய பின்னர் அவிழ்ப்பதற்குக் கடினமானது. இது பிரிநிலைக் கண்ணிமுடிச்சைப் போன்றது ஆயினும் சில வேறுபாடுகள் உண்டு.

வரலாறு
------

முதன் முதலாக 1944 ஆம் ஆண்டில் கிளிபர்ட் ஆசிலியின் நூலில் இது வெளியிடப்பட்டது ஆயினும் இது இதற்குப் பல காலம் முந்தியது எனக் கருதப்படுகிறது. தானே இதனை 25 ஆண்டுகளுக்கு முன்னர் கண்டுபிடித்ததாக ஆசிலி கருதியதாகத் தெரிகிறது. ஆனால், ஆய்வுகள் இவர் இதனைக் கண்டுபிடித்திருக்க முடியாது என்கின்றன. இதன் தோற்றம் எவ்வாறிருப்பினும் இதனைப் பரவலாக அறிமுகப்படுத்தி அதனை இன்றைய நிலைமைக்குக் கொண்டுவந்தவர் ஆசிலியே என்பதில் ஐயம் இல்லை.

முடியும் முறை
-------------

கீழே காட்டப்பட்டிருப்பதே இம் முடிச்சைப் போடுவதற்கான அடிப்படையான முறை ஆகும். எனினும், இதனை இடைக் கயிற்றிலும் போட முடியும்.

 
1. பொருளை ஒருமுறை சுற்றிச் செயல்முனையை நிலைப்பகுதிக்கு மேலாகத் திரும்பவும் கொண்டுவரவேண்டும்.
2. பொருளுக்குப் பின்புறமாகக் கொண்டுசெல்ல வேண்டும்.
3. செயல்முனையை நிலைப்பகுதிக்கு மேலாகக் கொண்டுவந்து, பின்னர் riding திருப்பத்துக்குக் கீழாகவும் நிலைத்தபகுதிக்குக் கீழாகவும் கொண்டுவந்து riding திருப்பத்துக்குக் கீழே ஒரு நுனி முடிச்சை உருவாக்க வேண்டும்.
4. முனைகள் படத்தில் காட்டியபடி திருப்பங்களிடையே வெளிப்படுவதை உறுதிப்படுத்திக் கொள்ள வேண்டும்.

பயன்பாடு
--------

இரண்டு உலோகத்தண்டுகளைப் பயன்படுத்தி இறுக்கப்படும் தறுவாயில் உள்ள ஒரு இடுக்கி முடிச்சு
இடுக்கி முடிச்சு, தற்காலிகமான அல்லது ஓரளவு நிரந்தரமான கட்டுப் போடவேண்டிய இடங்களில் பயன்படுத்துவதற்கு உகந்தது. இதன் பிணைப்பு விசை சிறிய பகுதியில் இருப்பதால் சிறிய பொருட்களைக் கட்டுவதற்குப் பொருத்தமாக உள்ளது. மென்மையான, பைகளின் வாய்கள் போன்றவற்றை இம்முடிச்சைப் பயன்படுத்திக் கட்டலாம். இவ்வேளைகளில் விறைப்புத் தன்மை கொண்ட கயிற்றைப் பயன்படுத்தலாம். கடினமான பொருட்களைக் கட்டுவதாயின் மென்மையான இழுபடக்கூடிய கயிறுகளைப் பயன்படுத்தலாம். இம்முடிச்சு கட்டப்பட்ட பொருட்களை அதிகமாக நெருக்குவதனால் அப்பொருட்களின் மேற்பரப்புக்களிலோ அல்லது வடிவத்திலோ பழுதுகளை ஏற்படுத்தக்கூடும்.

வெட்டப்பட்ட பல்லிழைக் கயிறுகளின் முனை குலைந்துவிடாமல் இருப்பதற்காக தற்காலிகமாக அம்முனைகளைச் சுற்றிக் கட்டுவதற்கு இந்த முடிச்சுப் பயன்படுவது உண்டு.

குறிப்புகள்
-----------

1. ↑  Clifford W. Ashley, *The Ashley Book of Knots* (New York: Doubleday, 1944), 224-225.
2. ↑  Brion Toss, *The Complete Rigger's Apprentice* (Camden, Maine: International Marine, 1998), 10-13.
3. ↑  Geoffrey Budworth, *The Complete Book of Knots* (London: Octopus, 1997), 136-139.
4. ↑  Cyrus Lawrence Day, *The Art of Knotting and Splicing, 4th ed.* (Annapolis: Naval Institute Press, 1986), 112.
5. ↑  Cyrus Lawrence Day, *Quipus and Witches' Knots* (Lawrence: The University of Kansas Press, 1967), 110-111.

இவற்றையும் பார்க்கவும்
----------------------

* இரட்டை இடுக்கி முடிச்சு
* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

* இடுக்கி முடிச்சுப் போடும் முறையைக் காட்டும் அசைவூட்டிய படம்
* போவா முடிச்சும் இடுக்கி முடிச்சும்